Concordia (asema)
Concordia on vuonna 2005 avattu ympärivuotinen tutkimusasema Etelämantereella. Asema sijaitsee 3 233 metriä merenpinnan yläpuolella ja 560 kilometrin päässä Vostok-tutkimusasemalta. Etelänavalle on matkaa 1 670 kilometriä. Asema sijaitsee Australian itselleen vaatimalla Antarktiksen alueella.
Napa-alue
Napa-alueilla tarkoitetaan Maan maantieteellisiä napoja ympäröiviä alueita. Napa-alueiden keskuksina ovat pohjois- ja etelänapa. Etelänapaa ympäröi Etelämanner, pohjoisnapaa Pohjoinen jäämeri, joka on tosin enimmäkseen ympärivuotisen jään peitossa. Etelämannerta peittää mannerjäätikkö.